Document ID: 32003R0990

KOMISIJAS REGULA Nr. 990/2003
(2003. gada 10. jūnijs),
ar ko groza Regulu (EK) Nr. 968/2002, ar kuru palielina Apvienotās Karalistes intervences aģentūras rīcībā esošo miežu daudzumu, par kuru izsludināts pastāvīgs uzaicinājums uz konkursu par eksportu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju[1], kurā jaunākie grozījumi izdarīti ar Regulu (EK) Nr. 1666/2000[2], un jo īpaši tās 5. pantu,
tā kā:
(1) Komisijas Regulā (EEK) Nr. 2131/93[3], kurā jaunākie grozījumi izdarīti ar Regulu (EK) Nr. 1630/2000[4], noteikta intervences aģentūru rīcībā esošās labības realizācijas kārtība un nosacījumi.
(2) Ar Komisijas Regulu (EK) Nr. 968/2002[5], kurā jaunākie grozījumi izdarīti ar Regulu (EK) Nr. 937/2003[6], ir izsludināts pastāvīgs uzaicinājums uz konkursu attiecībā uz Apvienotās Karalistes intervences aģentūras rīcībā esošo 88 011 tonnu miežu eksportu.
(3) Apvienotā Karaliste informēja Komisiju par tās intervences aģentūras nodomu par 34 501 tonnu palielināt daudzumu, par kuru ir izsludināts pastāvīgs uzaicinājums uz konkursu par eksportu. Ņemot vērā tirgus situāciju, Apvienotās Karalistes pieprasījums jāapmierina.
(4) Sakarā ar konkursam noteikto daudzumu palielinājumu tūlīt jāgroza reģionu un glabājamodaudzumu saraksts.
(5) Atbilstīgi jāgroza Regula (EK) Nr. 968/2002.
(6) Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EK) Nr. 968/2002 groza šādi:
1. Tās 2. pantu aizstāj ar šādu pantu:
"2. pants
1. Uzaicinājums uz konkursu attiecas uz ne vairāk kā 122 512 tonnām miežu, kas eksportējamas uz visām trešām valstīm, izņemot Bulgāriju, Kanādu, Čehiju, Kipru, Igauniju, Ungāriju, Latviju, Lietuvu, Maltu, Meksiku, Poliju, Rumāniju, Slovākijas Republiku, Slovēniju un Amerikas Savienotās Valstis.
2. Reģioni, kuros šīs 122 512 tonnas miežu tiek uzglabātas, ir uzskaitīti šīs regulas I pielikumā."
2. Regulas I pielikumu aizstāj ar šīs regulas pielikumu.
2. pants
Šī regula stājas spēkā dienā, kad to publicē Eiropas SavienībasOficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 10. jūnijā

Labels: 3
17
18